stanford-oval/wikipedia huggingface dataset:
מבצע מקור
התקיפות

6 צוללות מדגם X-Craft הוקצו לביצוע המשימה. הצוללות X6, X5 ו-X7 קיבלו הוראה לתקוף את טירפיץ בקאפורד. X9 ו-X10 הונחו לתקוף את השרנהורסט שגם שהתה בקאפורד. X8 יועדה לתקוף את הסיירת הכבדה ליטזוו בלנגפורד. הצוללות נגררו למקום התקיפה על ידי צוללות גדולות יותר. בסמוך להגעה לקרבת יעדי התקיפה הן אוישו על ידי הצוותים שלהן. הצוללת X9 נפגעה במהלך העברת הצוות אליה, כשהגוררת עזבה אותה והיא החלה לצלול בפתאומיות. ה-X8 סבלה מדליפות חמורות בכלי התקיפה שלה. אלה התפוצצו והותירו אותה פגועה עד כדי כך שהיה צורך להטביע אותה. יתר הצוללות החלו לשוט לכיוון היעדים ב-20 בספטמבר. יומיים לאחר מכן התרחשו התקיפות.
השרנהורסט הופעלה באותם ימים בתרגילים, ובשל כך לא עגנה בנמל כפי שציפו שהיא תהיה, ולכן ההתקפה של ה-X10 בוטלה, אם כי הדבר נבע גם מבעיות מכניות, והיא נגררה בחזרה לסקוטלנד.
ה-X5 נעלמה יחד עם צוותה במהלך המבצע, ועל פי ההערכות היא הוטבעה בפגיעה ישירה של אחד מתותחי ה-105 מ"מ של הטירפיץ עוד לפני שהספיקה לאיים עליה בתקיפה. קיימת סברה לפיה הצוללת הצליחה להפציץ את היעד, אולם טענה זו לא הוכחה מעולם.
ה-X6 וה-X7 הצליחו לבצע את משימתן, אך לא הספיקו להימלט שעה שנצפו והותקפו. שתיהן ננטשו ו-6 אנשי צוות נלקחו בשבי. עם לכידת אנשי הצוות הודיע איש הצוות לקברניט הנס מאייר כי צפויים פיצוצים בתוך שעה. מאייר ניסה להרחיק את האוניה מהמטענים, אולם לא הספיק לעשות זאת בזמן והמטענים התפוצצו.
הטירפיץ נפגעה באופן משמעותי. אמנם היא לא הייתה בסכנת טביעה, אך היא סבלה מ-1,400 טונות של מים שעלו על הסיפון וכן ספגה נזק מכני. המטען הראשון התפוצץ בסמוך לצריח הקיסר, והשני במרחק 45 עד 55 מטרים מקשת הנמל. כתוצאה מהפיצוצים נפתח מכל דלק, ציפוי פגזים נקרע, נפרץ חור גדול בתחתית האוניה והמחיצות בתחתית הכפולה התכווצו. מים רבים הציפו את האוניה, דבר שהביא לנטייה של עד שתי מעלות שהתאזנה על ידי הצפה נגדית בצד לוח ההנעה. ההצפות פגעו בכל הגנרטורים מלבד אחד, וכתוצאה מכך הגנרטורים הושבתו. הנזקים שנגרמו הביאו להשבתת האונייה למשך חודשים ארוכים, והיו כרוכים במאמץ רב לתיקון עקב העובדה שחלק מהציוד הנדרש לתיקון לא היה בנורווגיה.
לקריאה נוספת

פול בריקהיל, פורצי הסכרים, דשא 1960, זמורה ביתן 1983. פרקים 18 ו-19 מתארים בפירוט את טיבוע הטירפיץ על ידי מטוסי הפצצה אחר כך. מבצע מקור והפצצות הטירפיץ גרמו שהגרמנים לא הצליחו להוציא את הטירפיץ לקרבות ימיים. בהמשך הספר מתוארת גם הטבעת ליצו בסוף מלחמת העולם השנייה על ידי אותה טייסת שהטביעה את טירפיץ.
הערות שוליים

↑  Lost heroes of the 'Tirpitz', BBC, Dr Eric grove, 17-02-2011
↑  X-5's vital role, BBC
↑  World War II’s X men, crews of the dangerous X class midget submarines, War History Online, Mohammad Rafi Saad, January 11 2015
הנטי-קריר והצוות של ה-X5
מגלשת מים

מגלשת מים בעלת תמה של מקדש מאיה. הגולש אינו נוחת בבריכה שלפני המקדש, אלא ממשיך לגלוש בצינור העובר מתחת למים
מגלשת מים היא מתקן שעשועים הדומה בצורתו למגלשה. מגלשת מים היא צינור סגור או פתוח בחלקו העליון, עשוי לרוב חומר פלסטי או מתכת, המונח בהטיה ממשטח גובה למשטח נמוך. זרם מים הזורם בו מאפשר גלישה במורד הצינור, לרוב לתוך בריכה או למשטח האטה. הגולש מחליק בישיבה או בשכיבה על זרם המים, או ביושבו על רפסודה או אבוב
מתקן זה מצוי לרוב בפארקי מים אך גם בבריכות שחייה וכחלק ממתקני שעשועים בחוף ים. הצינורות יכולים להיות ישרים או מעוקלים. מגלשות תלולות יכולות ליצור אפקט של נפילה חופשית, וכן יכולות לכלול פעלולים נוספים כגון הוספת ערפל במנהרת הגלישה, תאורה מיוחדת, או אורות לייזר.
סדרה של מגלשות צמודות מאפשרת לגולשים להתחרות זה בזה.
שימוש ברצועת הנעה יכול לאפשר לגולשים לנוע במעלה המגלשה.
מחרוזת ריקה (תכנות)

במדעי המחשב, המחרוזת הריקה היא מחרוזת מיוחדת באורך 0. היא מסומנת על ידי "λ" ולעיתים על ידי ϵ.
המחרוזת הריקה שונה מ-Null מחרוזת ריקה מיוצגת על ידי אובייקט מחרוזת, בעוד שהשימוש ב-Null מצביע על אובייקט שאיננו קיים ולכן אינו מייצג מחרוזת. במובן הפורמלי וגם במרבית שפות התכנות המחרוזת הריקה משמשת כמחרוזת לכל צורך ועניין ויכולה להיות ארגומנט בפעולות השונות על המחרוזת.
תכונות

בשפה פורמלית, למחרוזת הריקה יש מספר תכונות:
|\lambda \,|=0, כלומר אורך המחרוזת הוא אפס.
\lambda \,+s=s+\lambda \,=s. תחת פעולת השרשור, המחרוזת הריקה היא איבר היחידה של האלפבית  \Sigma .
{\lambda \,}^{R}=\lambda \,. היפוך של המחרוזת הריקה הוא המחרוזת הריקה עצמה.
תכונות אלו תקפות במרבית שפות התכנות, אולם תלויות מימוש.
מחרוזת ריקה מסומנת על פי רוב כ "" (שני סימני מירכאות ברצף) או `` (שני סימני גרש ברצף).
מועד זיכרון ופיוס לאלה שאיבדו את חייהם במלחמת העולם השנייה

שער המגזין כוכבים ופסים מ-8 במאי 1945
מועד זיכרון ופיוס לאלה שאיבדו את חייהם במלחמת העולם השנייה (באנגלית: Time of Remembrance and Reconciliation for Those Who Lost Their Lives during the Second World War) הוא מועד זיכרון בינלאומי שנקבע על ידי העצרת הכללית של האו"ם לזכר קרבנות מלחמת העולם השנייה. תחולת המועד נקבעה לימים 8 ו-9 במאי. בימים אלו הוכרז בשנת 1945 על סיום מלחמת העולם השנייה באירופה. המלחמה תמה גם באוקיינוס השקט ב-2 בספטמבר, עם כניעת יפן.
המועד נקבע בהחלטה מס' 26/59 של העצרת הכללית, שנתקבלה ב-22 בנובמבר 2004, לקראת מלאת 60 שנים לסיומה של מלחמת העולם השנייה. ההחלטה קבעה בין היתר כי העצרת הכללית מודעת לקיומם של ימי זיכרון שונים למלחמה במדינות שונות, וכי היא מזמינה את המדינות חברות האו"ם, ארגונים לא-ממשלתיים ואנשים בכלל לציין בדרך ראויה את אותם ימים או את המועד שנקבע בהחלטה, או את כולם, וזאת כמחווה כלפי כל קרבנות המלחמה.
ראו גם

יום הניצחון באירופה
יום הניצחון (9 במאי)
יום הניצחון על יפן
מזרח הודו

המיקום של אזור מזרח הודו בהודו
אזור מזרח הודו (בהינדי: पूर्वी भारत) כולל שלושה ממדינות הודו: ביהאר, ג'הרקאנד, אודישה, ומערב בנגל, וכן את שטח האיחוד איי אנדמן וניקובר.
האזור מזרח הודו נתחם על ידי בהוטן, נפאל ומדינת סיקים בצפון, המדינות אוטר פראדש וצ'אטיסגר במערב, המדינה אנדרה פראדש בדרום ומדינת בנגלדש במזרח. אזור זה נתחם גם במפרץ בנגל בחלקו הדרום מזרחי.
העיר קולקטה, אשר הייתה בירת הודו הבריטית עד שנת 1911, נמצאת באזור מזרח הודו והיא המרכז של המטרופולין הגדול ביותר בהודו והיא נחשבת לעיר הדומיננטית ביותר באזור מבחינה כלכלית. ערים בולטות נוספות באזור כוללות את בובנשוואר, קאטאק(אנ'), פורי, ופטנה.
בנגלית היא השפה הדומיננטית באזור מזרח הודו.
ראו גם

גאוגרפיה של הודו
הערות שוליים

↑  "State Profile". Bihar Government website.
↑  Govt. of Jharkhand. "Official Site of Government of Jharkhand, India". ארכיון מ-22 באפריל 2016. נבדק ב-25 באפריל 2016. {{cite web}}:  (עזרה)
↑  "Odisha Tourism". odishatourism.gov.in. ארכיון מ-23 בדצמבר 2016. נבדק ב-23 בדצמבר 2016. {{cite web}}:  (עזרה)
↑  Govt of West Bengal. "Official Site of Government of West Bengal, India". Westbengal.gov.in. אורכב מ-המקור ב-4 במרץ 2000. נבדק ב-15 ביוני 2013. {{cite web}}:  (עזרה)
↑  "Eastern Region – Geological Survey of India". Geological Survey of India, MOI, Government of India. אורכב מ-המקור ב-24 בספטמבר 2015. נבדק ב-2 במאי 2015. {{cite web}}:  (עזרה)
| אזורים בהודו |
| --- | --- | --- |
| האזורים הרשמיים | צפון הודו • צפון-מזרח הודו • מזרח הודו • דרום הודו • מערב הודו • מרכז הודו |  |
ערך זה הוא קצרמרבנושא גאוגרפיה של הודו. אתם מוזמנים לתרום לוויקיפדיה ו.
מחרוזת ענבר

| --- | --- |

 מידע כללי
 מאת:  אלי עמיר
 שפת המקור:  עברית
 מקום התרחשות:  בגדד, ישראל, ניו יורק
 הוצאה
 הוצאה:  עם עובד
 מקום הוצאה:  תל אביב
 תאריך הוצאה:  2023
 מספר עמודים:  223
 עורך:  יובל שמעוני
מחרוזת ענבר הוא ספר רשימות וזכרונות מימי חייו של המחבר, הסופר אלי עמיר. יצא לאור בהוצאת עם עובד בשנת 2023.
תוכן

הספר מלווה את חייו של הסופר מילדותו בבגדאד דרך ההגירה לישראל, נערותו שעברה עליו בכפר העוורים ובקיבוץ משמר העמק. מכאן לתפקידיו בסוכנות היהודית ובעליית הנוער. ניסיונו הפחות מוצלח בפוליטיקה הישראלית, זכרונות מאישים שונים שאליהם היה מקורב כמו שמעון פרס, לובה אליאב, אריאל שרון ועוד.
חלק חשוב מהספר מוקדש לתרבות שעליה הוא גדל בעיראק ושנדחתה על ידי הממסד הישראלי של המדינה שזה עתה קמה. עמיר מדגיש במספר מקומות את היותו "אִבְּן עַרְבּ" (בן ערב).
המחבר מספר אהבתו לשירי אום כולתום ומוחמד אבו אל טלב כמו למוזיקאים היהודים הגדולים שהיו בעיראק ובראשם האחים סאלח ודאוד אל-כוויתי והזמרת לילה מוראד. ומנגד – הבושה וההסתרה שלו ושל חבריו באהבתם לאותה תרבות ערבית שהם נטשו מאחוריהם. הוא מספר על קשריו עם אנשי תרבות בעולם הערבי כמו הסופר המצרי נג'יב מחפוז וסיפור תרגומם של ספריו לשפה הערבית והפצתם בארצות ערב.
מהנאז אפרידי

| --- | --- |
 לידה:  קראצ'י, פקיסטן
 מקום מגורים:  ארצות הברית
 ידוע בשל:  המוסלמית הראשונה בהיסטוריה המנהלת מרכז למחקר ולימודי השואה
 השכלה:  אוניברסיטת סירקיוז  אוניברסיטת סירקיוז  אוניברסיטת דרום אפריקה 
 מקצוע:  חוקרת, מרצה לשואה ואסלאם
 מעסיק:  מכללת מנהטן 
 תפקיד:  מנהלת המרכז לשואה בניו יורק
 תואר:  פרופסור
 
פרופסור מהנאז אפרידי (באורדו: مہناز آفریدی ;באנגלית: Mehnaz Afridi) היא מוסלמית פקיסטנית, המנהלת את המרכז לשואה וג'נוסייד בניו יורק ובכך זכתה להיות המוסלמית הראשונה בהיסטוריה העומדת בראש מרכז שואה כלשהו בעולם. היא מלמדת שואה ואסלאם, חוקרת את נקודות ההשקה בין היהדות לאסלאם וחותרת לדיאלוג בין הדתות.
ביוגרפיה

מהנאז אפרידי נולדה בקראצ'י, שבפקיסטן, לאב שעסק בבנקאות בינלאומית, מוסלמי מאמין, חילוני ולאם דתייה. היא גדלה בפקיסטן, באיחוד האמירויות הערביות, שם השפה המדוברת היא ערבית.
מאוחר יותר התגוררה בשווייץ ובאנגליה. בשנת 1984 עברה מהנאז לארצות הברית, שם סיימה את לימודיה התיכוניים בסקרסדייל.
מהנאז שולטת בשפות גרמנית, ערבית, אורדו ואנגלית.
היא שומרת מצוות, צמה ברמדאן, אינה לובשת חג'אב ומתפללת.
מהנאז נשואה ואם לשניים. היא חיה בארצות הברית.
קריירה אקדמית

מהנאז למדה לתארים ראשון ושני באוניברסיטת סירקיוז, שם שימשה גם כעוזרת הוראה של פרופסור אלן ברגר, חוקר שואה בכיר במחלקה לדתות.
תואר דוקטור הוענק לה על עבודת דוקטורט בנושא אסלאם ודתות באוניברסיטת דרום אפריקה.
במשך הקריירה האקדמית שלה, לימדה מהנאז אפרידי באוניברסיטאות בארצות הברית ושימשה כפרופסור אורח לתאולוגיה באוניברסיטה בלוס אנג'לס בשנים 2003- 2005
בשנת 2006 לימדה באוניברסיטה ברומא .
בשנת 2007 הוזמנה לכנס במינכן על מנת להציג את עבודתה על מצרים שעסקה בפרספקטיבה של המוסלמים על יהדות ושל היהדות על האסלאם. לאחר מכן בקרה במחנה הריכוז דכאו, שלפי דבריה "היה רגע מכונן בחייה".
החל משנת 2011 מכהנת מהנאז אפרידי כמנהלת מרכז השואה, וג'נוסייד והחינוך הבין דתי במכללת מנהטן בניו יורק, שם היא מלמדת אסלאם ושואה.
תחומי מחקר

מהנאז אפרידי מתמקדת במחקרה באסלאם וביהדות ובנקודות ההשקה בין שתי הדתות הללו, בדיאלוג הבין-דתי ביניהן.
היא חוקרת את השואה מנקודת המבט של מוסלמים ואת נקודת המבט של היהודים על האסלאם. לשם כך היא מלמדת שואה בקהילות המוסלמיות, מראיינת ניצולי שואה ואף ביקרה בישראל ובמחנות ריכוז.
מנהאז חוקרת את האנטישמיות, את האסלאמופוביה, ואת האויגורים.
פרסומים > כמחברת

2017. Shoah through Muslim Eyes. Boston: Academic Studies Press.
2016. Acknowledging the Other in Suffering and Jewish-Muslim Relations. In “Remembering for the Future: Armenia, Auschwitz and Beyond”, Paragon Press.
2016. Collaboration Through Acknowledging the Shoah, in Judaism, Christianity and Islam: Collaboration and Conflict in the Age of Diaspora (ed. Sander L. Gilman). Hong Kong: University of Hong Kong Press.
2015. Nostalgia and Memory in Jewish-Muslim Encounters. In Cross Currents
Volume 65, Issue 3, pages 346–356.
2015. Die Sonnenblume von Simon Wiesenthal (עורכת: Nicola Jungsberger), עמודים 125-130.
Germany: EuropaVerlagBerlin.
2014. The Role of Muslims and the Holocaust. In Oxford Handbooks Online. New York: Oxford University Press.
September 2013. The Guruwarda Sikh Killings: Domestic or Global Taxonomy of Terrorism? In Taylor &
Francis Online. New York: Taylor & Francis.
פרסומים > כעורכת

Global Perspectives on Orhan Pamuk: Existentialism and Politics (co-editor). New York: Palgrave Macmillan (May 2012)
חברות בדירקטוריונים

מהנאז אפרידי חברה במספר דירקטוריונים:
מכון הערבה בישראל הוא מוסד אקדמי ומחקרי ללימודי הסביבה במזרח התיכון ובו לומדים סטודנטים יהודים וערבים.
אוניברסיטת סנט ליאו בפלורידה - מוסד אקדמי פרטי.
ארגון "יוזמת נשים אסלאמיות לרוחניות ושוויון במימון דייזי ח'אן.
מוזיאון ארצות הברית לזכר השואה הנמצא בוושינגטון די. סי.
מרכז התרבות בלוס אנג'לס אשר חברים בו רבים מאוסטרליה וניו זילנד.
תפיסת עולם

שיח השואה בעולם טבול בתעמולה פוליטית. כדי לאפשר שינוי יש לגלות אמפתיה לזולת.
השואה היא כאב וסבל של האנושות כולה ועל בני הדתות השונות להכיר בכך.
קיימת סכנה עמוקה בהתעלמות מההיסטוריה של השואה, שכן רק זיכרון זוועות השואה הוא האפשרות היחידה שהדבר לא יקרה שנית.
מידת האנושיות זהו חופש דת המתבסס על הבנה וסובלנות לזולת.
גינוי הכחשת השואה.
המסר של האסלאם (למעט קבוצות אגרסיביות מסוימות) היה תמיד אוניברסלי, עודד סובלנות, שוויון וקבלת אמונות ותרבויות אחרות. הקולות הללו לדעתה, אינם נשמעים מספיק.
המוסלמים סובלים מסטראוטיפיזציה וכן מאסלאמופוביה.
הצורך העמוק בקיומה של מדינת ישראל.
הערות שוליים

1 2  רונה טאוזינגר, "כשהעמקתי בחקר השואה, הבנתי את הצורך במדינת ישראל", באתר ישראל היום, 1 במאי 2020
↑  מהנא אפרידי,ויקיפדיה בשפת האורדוمہناز آفریدی
↑  מהנאז אפרידי באתר נשים מוסלמיות חכמות (אנ')
↑  Ruth Broyde Sharone (14 בנובמבר 2016). "Dr. Mehnaz Afridi: Defying All Stereotypes" [ד"ר מחנאז אפרידי:מתריסה מכל הסטריאוטיפים]. The Interfaith Observer (באנגלית). Tri-Faith Initiative of Omaha, Nebraska. {{cite web}}:  (עזרה)
↑  הדף של מהנאז אפרידי באתר Manhattan College
↑  הצצה נדירה למחנות החינוך מחדש למוסלמים בסין, באתר וואלה, 15 בינואר 2019
מארק סמית'

| --- | --- |
אין תמונה חופשית
 לידה:  6 בדצמבר 1956 (בן 67) פריז, צרפת 
 מקום לימודים:  אוניברסיטת הרווארד  סמינר לכמרים הרווארד  האוניברסיטה הקתולית של אמריקה  אוניברסיטת ג'ונס הופקינס  St. Anselm's Abbey School 
 מוסדות:  אוניברסיטת ניו יורק 
 
מארק סמית' (בשם מלא באנגלית: Mark Stratton John Matthew Smith; נולד ב-6 בדצמבר 1956) הוא חוקר מקרא אמריקאי ופרופסור ללימודי מקרא והמזרח התיכון העתיק במחלקה ללימודי עברית ויהדות באוניברסיטת ניו יורק.
קורות חיים

נולד בפריז לדונלד יוג'ין סמית' ולמרי אליזבת (בטי) רייכרט. גדל בוושינגטון די. סי., יחד עם שש אחיות ושני אחים. בשנת 1983 התחתן עם הארכאולוגית אליזבת מ.בלוך-סמית'. לזוג שלושה ילדים: בנימין, רחל ושולמית.
השכלתו ומחקריו האקדמיים

סיים תואר ראשון באנגלית מאוניברסיטת ג'ונס הופקינס בשנת 1976. תואר שני בתאולוגיה מ-The Catholic University of America ותואר שני נוסף מאוניברסיטת הרווארד ואחר כך עשה דוקטורט באוניברסיטת ייל בשנת 1985.
לאחר סיום לימודיו התמקד סמית' בהיסטוריה של שבטי ישראל והדת הקדומה במזרח הקרוב. הוא החל גם לחקור את ייצוג האלוהות בתנ"ך ובמזרח הקרוב הקדום, החל מתקופת הברונזה ועד לתקופה היוונית-רומית. במשך כמה קיצים בסוף שנות השמונים ובתחילת שנות התשעים, סמית' למד גם את מגילות מדבר יהודה. ופרסם ארבעה כתבי יד מתוכן[דרוש מקור].
בין השאר עסקו מחקריו של סמית' במקורות של הפוליתאיסטים של הפולחן של עם ישראל הקדום וכיצד הם התפתחו בהדרגה למונותאיזם.
בשנת 1990 פרסם את ספרו "The Early History of God" בו הוא טוען שהתרבות של ישראל הקדום הייתה ברובה כנענית במקורה, ושאלוהויות כמו אל, בעל ואשרה, הרחק מלהיות זרות לבני ישראל, היוו חלק ממורשתם. לכן הוא רואה במונולטריזם שבמקרא (ההתעקשות שעם ישראל יעבוד אל אחד, יהוה, אך מבלי להכחיש את מציאותם של אלים אחרים) כשבירה של העבר של עם ישראל עצמו. יהוה, לטענתו, מקורו באזור אדום - מדין כאל לוחם שלאחר מכן נטמע בפנתיאון הראשי, בראשות אל ובת זוגו אשרה, ושמאוכלס בבעל ואלוהויות אחרות. סמית' רואה בתהליך זה מסומן על ידי שני שלבים עיקריים, אותם הוא מתאר כ"התכנסות" ו"בידול". בתקופת השופטים והמלוכה המוקדמת, ההתכנסות ראתה את התלכדותן של תכונותיהם של אלוהויות אחרות, ואפילו האלוהויות עצמן, אל יהוה. כך הפך אל מזוהה כשם של יהוה, אשרה חדלה להיות אלה מובהקת, ותכונותיהם של אל, אשרה ובעל (במיוחד, עבור בעל, זיהויו כאל סערה) הוטמעו ביהוה. בתקופה שבין המאה ה-9 לפנה"ס ועד לגלות בבל, מאפיינים מסוימים של דת ישראל היו מובחנים מפולחן יהוה, שזוהו ככנעני, ונדחו: הדוגמאות כוללות את הבעל, הקרבת ילדים, עמודי האשרה, פולחן השמש והירח, ופולחני במות  ב"מקומות הגבוהים".
מענקים ותארים

פרס תריסר הזהב למצוינות בהוראה לתואר ראשון, אוניברסיטת ניו יורק, 2007.
פרס פרנק מור קרוס פרסומים, בית הספר האמריקאי לחקר המזרח, 2005.
פרס תריסר הזהב למצוינות בהוראה לתואר ראשון, אוניברסיטת ניו יורק, 2001.
עמית, המרכז ללימודי יהדות, אוניברסיטת פנסילבניה, 1998.
פרס הצטיינות מטעם הפקולטה למחקר, אוניברסיטת סנט ג'וזף, 1995.
עמית מורס, אוניברסיטת ייל, 1993.
עמית דורות מגילות ים המלח, מכון אולברייט למחקר ארכאולוגי, 1990.
מלגת הפקולטה למלגות ע"ש מלון, אוניברסיטת ייל, 1989.
זוכה הפרס לזכר מיטשל דהוד, 1988, 1990.
עמית פוסט-דוקטורט, מכון אולברייט למחקר ארכאולוגי, 1988.
פרופסור  מן המנין, מכון אולברייט למחקר ארכאולוגי, 1987.
הפרס של מארי קאדי טו לסטודנט המסיים שנה ראשונה הטוב ביותר, אוניברסיטת ייל, 1982.
מספריו

Psalms: The Divine Journey (New York/Mahwah, NJ: Paulist Press, 1987).
The Early History of God: Yahweh and  the Other Deities in Ancient Israel (San Francisco/New York: Harper & Row, 1990; second paperback edition, The Biblical Resource Series, Grand Rapids, MI/Cambridge, UK: Eerdmans; Dearborn, MI: Dove Booksellers, 2002).
The Origins of Biblical Monotheism: Israel's Polytheistic Background and the Ugaritic Texts (Oxford/New York: Oxford University Press, 2001)
Untold Stories: The Bible and Ugaritic Studies in the Twentieth Century (Peabody, MA: Hendrickson Publishers, 2001).
The Memoirs of God: History, Memory, and the Experience of God in Ancient Israel (Minneapolis: Fortress Press, 2004).
The Priestly Vision of Genesis 1 (Minneapolis, MN: Augsburg Fortress, 2009).
ראו גם

השערת התעודות
הערות שוליים

↑  Mark S. Smith, 2nd edition of The Early History of Israel, p.32
↑  Mark S. Smith, 2nd edition of The Early History of Israel, p.6-13
↑  W. Lee Humphries, review of The Early History of God, Journal of the American Academy of Religion, Vol. 61, No. 1 (Spring, 1993), pp. 157–160.
| --- | --- |
בקרת זהויות :  NLI: 987007268189505171  PLWABN: 9810604813905606  BIBSYS: 90652489  BNE: XX821991  BnF: cb12462382v (data)  CANTIC: a12262195  CiNii: DA04593141  GND: 114114153  ISNI: 0000 0001 2282 5271  LCCN: n86110638  NKC: uk2005277796  NLA: 53005023  NTA: 073322881  RERO: 02-A013883096  SUDOC: 033799334  VIAF: 85234578   WorldCat (עם VIAF): 85234578
לני קרייזלברג

לאוניד "לני" קרייזלברג (באנגלית: Leonid "Lenny" Krayzelburg; ברוסית: Леонид Крайзельбург; נולד ב-28 בספטמבר 1975), הוא שחיין עבר יהודי-אמריקאי, אלוף אולימפי בעל 4 מדליות זהב מהן 3 מאולימפיאדה אחת (סידני 2000), אלוף עולם בעל 3 מדליות מהן 2 זהב (פרת' 1998) ושיאן עולם במשחי הגב.
קורות חיים

קרייזלברג נולד להורים יהודים באודסה (לשעבר ברית המועצות כעת אוקראינה). כבר בגיל 9 הוא התאמן כ-5 שעות בכל יום במסגרת "המכונה האולימפית הסובייטית". כדי שעתידו הספורטיבי יתממש הוריו הבינו שעדיף להם להגר לאמריקה ובשנת 1989 הוא ומשפחתו עזבו את ברית המועצות לארצות הברית והתיישבו בלוס אנג'לס. משפחתו של קרייזלברג סבלה ממחסור כלכלי קשה בארצות הברית. הוא נאלץ לנסוע באוטובוס כ-45 דקות לכיוון אחד כדי להתאמן בשחייה והגיע הביתה כל יום לאחר השעה 21:30 ובנוסף נאלץ להתמודד עם קשיי השפה החדשה באנגלית. בגיל 14 הוא רצה לפרוש משחייה אך הודות לדחיפה שקיבל מצד אביו הוא לא ויתר. משפחתו נעזרה בקהילה הרוסית הרחבה שבלוס אנג'לס.
קורות חיים > קולג'

קרייזלברג התחיל ללמוד בקולג' של סנטה מוניקה שם זכה בשני תוארי קולג' במשחי הגב ל-100 ו-200 יארד. מאמנו סטו בלומקין ראה את כישרונו והציע לו לעבור להתאמן אצל מארק שוברט באוניברסיטת דרום קליפורניה (USC).
בשנת 1995 קיבל קרייזלברג אזרחות אמריקאית.
באליפות הפאן פסיפיק בשחייה שנערכה בפוקואוקה, יפן בשנת 1997 זכה קרייזלברג ב-3 מדליות זהב. במשחה ל-100 מטר גב בתוצאה של 54.43 שניות, במשחה ל-200 מטר גב בתוצאה של 1:57.87 דקות ובמשחה שליחים 4x100 מטר מעורב בתוצאה של 3:36.93 דקות.
קורות חיים > אלוף עולם

באליפות העולם בשחייה שנערכה בפרת' אוסטרליה, בשנת 1998 זכה קרייזלברג בשתי מדליות זהב אישיות במשחה ל-100 מטר גב בזמן של 55:00 שניות, לפני מארק ורספלד מקנדה (55.17 שניות) ושטב תלוקה מגרמניה (55.20 שניות) ובמשחה ל-200 מטר גב בזמן של 1:58.84 דקות, לפני ראלף בראון מגרמניה (1:59.23 דקות) ומארק ורספלד (1:59.39 דקות). נוסף לכך, הוא זכה במדליית כסף במשחה שליחים 4x100 מטר מעורב בתוצאה של 3:38.56 דקות, לאחר אוסטרליה (3:37.98 דקות) ולפני הונגריה (3:39.53 דקות). בכך הפך קרייזלברג לשחיין השני שזוכה בכל משחי הגב באליפות עולם אחת. הראשון זכה באליפות העולם שנערכה במדריד ב-1986.
קורות חיים > שיאן עולם

באליפות הפאן פסיפיק בשחייה שנערכה בסידני בשנת 1999 ניפץ קרייזלברג את השיאים העולמיים במשחי הגב ל-50 מטר, ל-100 מטר ול-200 מטר כשקבע 24.99 שניות, 53.60 שניות ו-1:55.87 דקות בהתאמה. כבר אז הוא נחשב לאחד משחייני הגב הגדולים בהיסטוריה.
באליפות העולם בשחייה (בריכת 25 מטר) שנערכה באתונה במרץ 2000 זכה קרייזלברג בשתי מדליות, זהב וכסף. מדליית זהב במשחה שליחים 4x100 מטר מעורב בתוצאה של 3:30.03 דקות ומדליית כסף במשחה ל-50 מטר גב בתוצאה של 24.24 שניות.
קורות חיים > אלוף אולימפי

באולימפיאדת סידני (2000) זכה קרייזלברג בשלוש מדליות זהב, במשחה ל-100 מטר גב בשיא אולימפי חדש של 53.72 שניות, לפני מאט וולש מאוסטרליה (54.07 שניות) ושטב תלוקה (54.82 שניות) במשחה ל-200 מטר גב 200 מטר בשיא אולימפי חדש נוסף של 1:56.76 דקות, לפני בן ארצו ארון פירסול (1:57.35 דקות) ומאט וולש (1:57.59 דקות) ובמשחה שליחים 4x100 מטר מעורב בשיא עולם חדש של 3:33.73 דקות, לפני אוסטרליה (3:35.27 דקות) וגרמניה (3:35.88 דקות).
קורות חיים > המכביה

לאחר המשחקים האולימפיים קרייזלברג החליט שלא להשתתף באליפות העולם שנערכה בפוקואוקה ב-2001, אלא להשתתף במשחקי המכביה בישראל. כיהודי חשוב היה לו להשתתף באירוע זה לפחות פעם אחת בחייו יחד עם ספורטאים יהודים בולטים אחרים וכן להגשים חלום ילדות לבקר בארץ הקודש ולהניף את הדגל האמריקאי בטקס הפתיחה. בתחרות עצמה הוא זכה במדליית זהב במשחה ל-100 מטר גב וקבע שיא מכביה חדש וכן היה שותף לניצחון האמריקאי במשחה השליחים 4x100 מטר מעורב.
קורות חיים > קשיים והתמדה

חודשיים מאוחר יותר עבר קרייזלברג ניתוח בברכו השמאלית לאחר שנפל בעת ריצה על מסילת כושר. כתוצאה מכך הוא נאלץ לעשות הפסקה של שנה משחייה תחרותית. בספטמבר 2003 הוא עזב את מאמנו מארק שוברט והחל להתאמן תחת הדרכתו של דייב סאלו(אנ') שאימן אלופים עולמיים נוספים כמו ארון פירסול, אמנדה בירד וג'ייסון ליזאק. סלו שינה לקרייזלברג את צורת השחייה שלו בסגנון הגב עקב פגיעת הכתף שלו.
קורות חיים > שלהי הקריירה

חזרתו של קרייזלברג לתחרויות נחשבת כהצלחה. הוא סיים שני במבחנים האמריקאים לאולימפיאדת אתונה (2004) במשחה ל-100 מטר גב ובכך הבטיח השתתפות נוספת במשחקים האולימפיים. במשחקים עצמם הוא סיים במקום רביעי בתוצאה של 54.38 שניות, שתי מאיות השנייה אחרי הזוכה במדליית הארד. פירסול שיאן ואלוף העולם זכה במדליית הזהב בזמן של 54.06 שניות והוכתר רשמית כיורשו של קרייזלברג. קרייזלברג זכה במדליית זהב במסגרת משחה שליחים 4x100 מטר מעורב לאחר ששחה בשלב המוקדמות את הזמן המהיר ביותר (פירסול שחה בגמר וסייע לרביעייה האמריקאית לשפר את השיא העולמי).
בשנת 2005 קרייזלברג פתח שני בתי ספר לשחייה במסגרת מרכז הקהילה היהודי (JCC) האחד נמצא בלוס אנג'לס והשני בסן פרננדו ואלי.
קרייזלברג מתגורר בברייטון ביץ' ליד ברוקלין, ניו יורק.
תארים והישגים

קרייזלברג זכה 4 שנים ברציפות (1997, 1998, 1999 ו-2000), בתואר שחיין השנה בארצות הברית.
ראו גם

התפתחות שיא העולם במשחה ל-50 מטר גב
התפתחות שיא העולם במשחה ל-100 מטר גב
התפתחות שיא העולם במשחה ל-200 מטר גב
מגלניה

| מגלניה |
| --- | --- |
 
תקופה
הפליסטוקן, כ-1,600,000–40,000 שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי קמטן
משפחה:: כוחיים
סוג:: מגלניה
מין:: Megalania prisca
שם מדעי
 Varanus priscus ‏אוון, 1859

השוואת גודל המגלניה (3a ו-3b על פי השערות שונות), כוח ענק (1) וכוח אוסטרלי (2) לאדם
מגלניה (שם מדעי: Megalania priscus) היא מין קדום של לטאה ענקית ממשפחת הכוחיים שחיה באוסטרליה. היא הוגדרה ב-1859 בידי החוקר ריצ'רד אוון ופירוש שמה הוא: "משסע ענקי נודד". פירוש השם של המין הוא: "גברי", עקב כוחה הרב. ישנם חוקרים שרואים בסוג זה שם נרדף למין של כוח תחת השם: Varanus priscus.
הלטאה חיה באוסטרליה מלפני כ-1,600,000 עד לפני כ-40,000 שנה.
מאפיינים

אורכה נע לפי אומדנים שונים בין 4.5 מטרים לתשעה מטרים – בדרך כלל הייתה המגלניה באורך שישה מטרים, ומשקלה הגיע ל-400 קילוגרם, אומדן המשקל הגדול ביותר הוא 1,360 קילוגרמים, מה שהופך אותה ללטאה היבשתית הגדולה ביותר שחיה מעולם.
המגלניה התגוררה בעשבי הסוואנה וביערות דלילים והייתה טורפת שניזונה מציד יונקים ועופות שונים, בין השאר גם היונקים הגדולים ביותר שחיו אז באוסטרליה, כמו הדיפרוטודון והפרוקופטודון.
יש המיחסים את סיבת כליונה לאבוריג'ינים של אוסטרליה שהרגו אותה, כנראה באמצעות שריפות יער מכוונות, כהתגוננות מהטורפת הגדולה או שצדו את טרפה עד שהוא נכחד, כל אלה לצד הכחדת המגה-פאונה האוסטרלית של הפליסטוקן.
בתרבות

המגלניה מופיעה בסדרות מפלצות שפגשנו ומפלצות חוזרות לתחייה.
מזרח המידלנדס

| --- | --- |

 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 בירת האזור:  מלטון מאובריי
 שטח:  15,627 קמ"ר (דירוג: 4)
 אוכלוסייה:  ‏
  ‑ באזור:  4,934,939 (דירוג: 8, 2022)
  ‑ צפיפות:  290 נפש לקמ"ר (2011)
 קואורדינטות:  52°59′N 0°45′W﻿ / ﻿52.98°N 0.75°W﻿ / 52.98; -0.75 
 אזור זמן:  UTC
 www.emra.gov.uk
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
אזור מזרח המידלנדס (באנגלית: East Midlands) הוא אחד מתשעת אזורי אנגליה. הוא כולל את המחוזות הטקסיים דרבישייר, לסטרשייר, ראטלנד, נוטינגהאמשייר, נורת'האמפטונשייר ורובו של מחוז לינקולנשייר, אך למרות זאת רוב האנשים המדברים על "מזרח המידלנדס" מתכוונים רק לדרבישייר, לסטרשייר ונוטינגהאמשייר. הנקודה המחברת שלושה מחוזות אלה ידועה בתור "טרנט לוק".